Diari Oficial de la Generalitat Valenciana


Sumari del DOGV 7889, del 06-10-2016 (2016/7712)

RESOLUCIÓ de 3 d'octubre de 2016, de la Conselleria d'Educació, Investigació, Cultura i Esport, per la qual es convoquen ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7889

Data del DOGV
:   06-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7712


Data del document
:   03-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 d'octubre de 2016, de la Conselleria d'Educació, Investigació, Cultura i Esport, per la qual es convoquen ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2016. [2016/7712]  
Per mitjà de l'Ordre 52/2016, de 16 setembre de 2016, de la Conselleria d'Educació, Investigació, Cultura i Esport, s'han aprovat les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts.  
Per això, i de conformitat amb els articles 160, 164 i 166 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
Convocar, per a l'exercici 2016, les ajudes econòmiques regulades per l'Ordre 52/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts (DOCV 7877, 20 de setembre). D'ara en avant denominada Ordre 52/2016.  
  
Segon. Condicions de la concessió de les ajudes  
1. Aquestes ajudes es concediran pel procediment de concurrència, d'acord amb l'article 22 de la Llei 38/2003, de 17 de novembre, General de Subvencions, que també permet el prorrateig entre els beneficiaris de la subvenció, i l'article 55 del Reglament General de Subvencions aprovat pel Reial Decret 887/2006, de 21 de juliol.  
2. D'acord amb l'article 2 de l'Ordre 52/2016, per la qual s'estableixen les bases reguladores, es concediran a les famílies de l'esmentat alumnat de manera complementària respecte als imports que amb aquesta mateixa finalitat hagen percebut com a beca, subsidi o subvenció durant el curs 2015/2016 per part del Ministeri d'Educació, Cultura i Esport o de qualsevol altra entitat pública o privada.  
3. D'acord amb l'article 5 de l'esmentada ordre, podrà sol·licitar i ser beneficiari d'aquestes ajudes l'alumnat escolaritzat en centres específics d'Educació Especial, concertats i de titularitat de corporacions locals conveniats de la Comunitat Valenciana que utilitze els serveis complementaris de transport i menjador prestats pel centre.  
  
4. L'alumnat beneficiari d'aquestes ajudes haurà de complir les obligacions establides en l'article 6 de l'esmentada Ordre 52/2016.  
  
Tercer. Finançament  
1. D'acord amb la Llei 11/2015, de 29 de desembre, de Pressupostos de la Generalitat per a l'exercici 2016, aquestes ajudes es finançaran a càrrec de la línia de subvenció S1572, del capítol IV, de la secció, servei, centre gestor i programa 73.11.83.707.70, pel crèdit màxim d'1.971.000,00 euros.  
2. L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt quart, del Reglament de la Llei General de Subvencions. Així mateix, el referit import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
  
Quart. Sol·licituds, lloc i termini de presentació  
1. Els pares, mares, tutors o representants legals de l'alumnat formalitzaran la sol·licitud segons el model que s'acompanya com a annex I a aquesta convocatòria.  
La sol·licitud s'entregarà, preferentment, en el centre on l'alumne o alumna es trobe escolaritzat. La presentació i firma de la sol·licitud implica l'acceptació de les bases d'aquesta convocatòria.  
L'esmentat model estarà disponible en la pàgina web següent:  
http://www.ceice.gva.es/ocd/areacd/es/abc/subvenciones.asp (castellà)  
http://www.ceice.gva.es/ocd/areacd/val/abc/subvenciones.asp (valencià)  
2. El termini per a la presentació de les sol·licituds serà de 10 dies naturals comptats des de l'endemà de la publicació de la present resolució en el Diari Oficial de la Comunitat Valenciana.  
  
Cinqué. Documentació a presentar pels centres on estiga escolaritzat l'alumnat sol·licitant i termini de presentació  
D'acord amb l'article 9 de l'Ordre 52/2016, una vegada finalitzat el termini de presentació de sol·licituds de l'alumnat, i dins dels cinc dies naturals, els centres presentaran la documentació següent:  
  
a) Imprés de participació, segons el model que consta com a annex II a aquesta convocatòria, junt amb totes les sol·licituds d'ajuda que hagen rebut del seu alumnat.  
b). Relació nominal dels alumnes del centre usuaris dels serveis, segons model publicat com a annex III.  
c) Imprés de domiciliació bancària, segons el model establit per la conselleria competent en matèria d'hisenda pública.  
Els esmentats models estan disponibles en la pàgina web següent:  
http://www.ceice.gva.es/ocd/areacd/es/abc/subvenciones.asp (castellà)  
http://www.ceice.gva.es/ocd/areacd/val/abc/subvenciones.asp (valencià)  
La dita documentació, que anirà dirigida a la Direcció General de Centres i Personal Docent, es podrà presentar en el Registre General de la Conselleria d'Educació, Investigació, Cultura i Esport, en les direccions territorials de competents en matèria d'educació corresponents, o a través de qualsevol dels mitjans establits per la normativa referida al procediment administratiu comú.  
En cas d'enviament per correu certificat, la presentació de la documentació a l'oficina de correus corresponent ha de fer-se en sobre obert, per tal que en la capçalera del primer full de la documentació presentada es facen constar clarament el nom de l'oficina i la data, el lloc, l'hora i el minut de l'admissió.  
  
Sisé. Criteris de valoració de les sol·licituds  
1. D'acord amb el que preveu l'article 13 de l'Ordre 52/2016, per la qual s'estableixen les bases reguladores d'aquesta subvenció, la comissió avaluadora efectuarà la valoració de les sol·licituds presentades per l'alumnat escolaritzat en els centres específics d'Educació Especial de titularitat privada concertats i de titularitat de corporacions locals convinguts, i utilitzar els criteris objectius següents:  
  
a) La tipologia majoritària de la discapacitat de l'alumnat dels centres on l'alumnat sol·licitant es trobe escolaritzat. La denominació d'aquestes tipologies es correspon amb les previstes en el sistema de concerts educatius:  
Tipus I: plurideficients (paràlisi cerebral, amb problemes motòrics i diferents discapacitats)  
Tipus II: autistes (inclou trastorns de personalitat i trastorns generalitzats del desenvolupament)  
Tipus III: discapacitats psíquiques profundes i severes  
Tipus IV: discapacitats psíquiques moderades  
b) El nombre d'alumnat sol·licitant usuari dels serveis complementaris de transport i menjador prestats per cada centre.  
  
c) El nombre i la tipologia de les unitats concertades o convingudes dels centres on l'alumnat es trobe escolaritzat.  
Els imports a concedir es determinaran de major a menor, d'acord amb la modulació següent:  
- Alumnat de centres amb cinc o més unitats del tipus I  
- Alumnat de centres amb tres o quatre unitats del tipus I  
- Alumnat de centres amb dos o menys unitats del tipus I  
2. L'òrgan instructor, prèviament a la reunió de la comissió avaluadora, haurà verificat en les bases de dades i pels mitjans disponibles en la conselleria competent en matèria d'educació, les dades a tindre en compte a l'hora de determinar els imports a concedir: nombre d'alumnes matriculats en els centres i usuaris dels serveis de transport i menjador, així com el nombre i la tipologia de les unitats concertades dels centres on l'alumnat sol·licitant estiga matriculat.  
  
3. L'import del mòdul de subvenció per alumne usuari que es determine segons els criteris expressats, serà el mateix per a tot l'alumnat del mateix centre.  
  
Seté. Termini de resolució i notificació  
1. El termini màxim de resolució i notificació a les persones interessades per al present exercici 2016 serà de sis mesos a comptar de la data de publicació de la present convocatòria. En el cas que transcorregut aquest termini no s'haja dictat cap resolució, les sol·licituds presentades es consideraran desestimades, sense perjuí de l'obligació de l'Administració de resoldre, de conformitat amb el que disposa la normativa de Règim Jurídic de les Administracions Públiques i del Procediment Administratiu Comú.  
2. L'esmentada resolució serà publicada en el Diari Oficial de la Comunitat Valenciana, d'acord amb el que disposa l'article 18 de la Llei 38/2003, de 17 de novembre, General de Subvencions.  
3. La relació nominal de l'alumnat beneficiari quedarà exposada en el tauler d'anuncis de cada centre, de conformitat amb el que estableix l'article 14 de l'esmentada Ordre 52/2016.  
4. La dita publicació produirà efectes de notificació a les persones interessades d'acord amb el que estableix la normativa vigent en matèria de procediment administratiu comú.  
  
Huité. Règim de recursos contra la resolució de concessió  
La resolució de concessió esgotarà la via administrativa i contra aquesta es podrà interposar recurs potestatiu de reposició, en el termini d'un mes a comptar de l'endemà de la seua notificació o bé directament recurs contenciós administratiu, en el termini de dos mesos a comptar des de l??endemà de la seua notificació, de conformitat amb allò que disposa l??article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Actuacions dels centres on estiga escolaritzat l'alumnat beneficiari  
1. Els centres on estiga escolaritzat l'alumnat beneficiari hauran de complir les obligacions previstes en l'article 10 de l'esmentada Ordre 52/2016.  
2. D'acord amb el que estableix l'article 16 de l'esmentada Ordre 52/2016, junt amb l'acreditació de despeses els centres presentaran un document que acredite l'ús dels serveis prestats per part de l'alumnat beneficiari, d'acord amb el model que es publica com a annex IV d'aquesta convocatòria.  
3. Acreditaran el cost dels serveis de transport i menjador prestats al seu alumnat per mitjà de la presentació de les factures i les despeses del personal que haja prestat aquests serveis i que es detalla en l'esmentat article 16, sempre que la despesa haja sigut efectivament realitzada al llarg de l'exercici 2016. Hauran de presentar el document original per a ser segellat i una còpia per a la seua compulsa, junt amb els models de relació corresponents respectivament als annexos V i VI d'aquesta convocatòria.  
Els esmentats models estaran disponibles en la pàgina web següent:  
http://www.ceice.gva.es/ocd/areacd/es/abc/subvenciones.asp (castellà)  
http://www.ceice.gva.es/ocd/areacd/val/abc/subvenciones.asp (valencià)  
4. La dita documentació haurà de presentar-se davant de la Direcció General de Centres i Personal Docent, de la Conselleria d'Educació, Investigació, Cultura i Esport.  
5. Els terminis per a presentar la documentació acreditativa de la despesa seran:  
a) Despeses realitzades de gener a agost de 2016: hauran de presentar-se junt amb la documentació esmentada en l'article cinqué d'aquesta resolució, en el termini de quinze dies naturals comptats des de l'endemà de la publicació de la present resolució en el Diari Oficial de la Comunitat Valenciana.  
b) Despeses realitzades amb posterioritat: fins al 14 de desembre de 2016.  
  
Deu. Règim de pagament  
1. El pagament de la subvenció es realitzarà en els termes que preveu l'article 15 de l'Ordre 52/2016, de bases reguladores.  
2. D'acord amb el que preveu l'article 34.2.b de la Llei 11/2015, de 29 de desembre, de Pressupostos de la Generalitat per a l'exercici 2016, per a aquesta convocatòria podrà alliberar-se immediatament, una vegada concedida, fins al 50 per cent. Justificat l'import anticipat, la resta de la subvenció s'abonarà prèvia comprovació de la documentació justificativa presentada.  
Així mateix, d'acord amb el que preveu l'article 34.6.b, de l'esmentada Llei 11/2015, els beneficiaris d'aquestes subvencions queden exempts de l'obligació de prestar les garanties previstes per al pagament anticipat.  
  
Contra aquesta resolució, que posa fi a la via administrativa, de conformitat amb el que estableix la normativa sobre procediment administratiu comú, i els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar potestativament un recurs de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) Recurs potestatiu de reposició, davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
b) Recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació o a partir de l'endemà que es notifique la resolució expressa del recurs de reposició o que aquest haja d'entendre's presumptament desestimat.  
  
València, 3 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.